gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5355, del 27-09-2006 (2006/10577)

Sorteig per a l'elecció de compromissaris.
------------------------------------------

### Dades del document

Número de DOGV
:   5355

Data del DOGV
:   27-09-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/10664


Organisme emissor
:   Bancaixa

Tipus de document
:   Anunci

Sorteig per a l'elecció de compromissaris. [2006/F10845]  
En compliment del que es disposa en l'article 14 del reglament del procediment regulador del sistema de designació i elecció dels òrgans de govern d'esta entitat, la Comissió Electoral ha disposat que el sorteig per a l'elecció de 495 compromissaris titulars i 495 compromissaris suplents entre els impositors, que complisquen les condicions indicades en l'article 6 del reglament esmentat i que no incórreguen en les prohibicions i incompatibilitats establides en els estatuts, tinga lloc a València, el pròxim dia 6 d'octubre de 2006 a les 11.00 hores, a la seu operativa de la Caixa d'Estalvis de València, Castelló i Alacant, Bancaixa, carrer del Pintor Sorolla, número 8, de València.  
L'acte tindrà caràcter públic per als impositors, els quals acreditaran tal condició exhibint, a la porta d'entrada al local, la seua llibreta d'estalvis o un títol anàleg i el document nacional d'identitat.   
En cada sucursal de l'entitat estarà a disposició dels impositors la relació nominal dels compromissaris titulars i suplents elegits, després d'haver fet les comprovacions i substitucions establides en el reglament i en els estatuts de l'entitat.  
València, 27 de setembre de 2006.. El president de la Comissió Electoral: Evaristo Muñoz Martí.
Diari Oficial de la Generalitat Valenciana


Sumari del DOGV 5353, del 25-09-2006 (2006/10197)

Informació pública del projecte de reparcel·lació forçosa i imposició de quotes d'urbanització relatiu a la segon fase de la unitat d'execució número 1 del pla parcial del S.U.R. 8 d'Onda.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5353

Data del DOGV
:   25-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10052


Organisme emissor
:   Calviga, SA

Tipus de document
:   Anunci

Informació pública del projecte de reparcel·lació forçosa i imposició de quotes d'urbanització relatiu a la segon fase de la unitat d'execució número 1 del pla parcial del S.U.R. 8 d'Onda. [2006/M10842]  
La mercantil Calviga, SA, en la seua qualitat d'agent urbanitzador, ha formulat projecte de reparcel·lació forçosa i imposició de quotes d'urbanització, relatiu a la segona fase de la unitat d'execució número 1 del pla parcial del S.U.R. 8 d'Onda.  
En aplicació del que establix l'article 416 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell, en relació amb l'article 177.1.A) de la Llei 16/2005, de 30 de desembre, de la Generalitat, Urbanística Valenciana (DOGV número 5.167, de 31 de desembre de 2005), se sotmet el referit projecte a informació pública pel termini d'un mes des de la publicació d'aquest anunci al Diari Oficial de la Generalitat, durant el qual els interessats podran formular qualssevol al·legacions que al seu dret convinguen i que seran presentades davant del Registre General de l'Ajuntament d'Onda.  
En el mateix termini d'un mes:  
a) Es podrà consultar el projecte protocol·litzat en la notaria de José María Fuster Muñoz, sítia al carrer de Cervantes, 11, d'Onda.  
b) Es podrà consultar la referida documentació, així com l'expedient administratiu, a l'Ajuntament d'Onda (reg. entrada núm. 10903 de data 6 de juliol de 2006) els dies hàbils en horari d'atenció al públic.  
De la mateixa manera, els propietaris podran realitzar aquelles actuacions a què es referix l'article 174.7 i 174.8 i la resta de procedents de l'esmentada Llei Urbanística Valenciana.  
Expressament es fa constar que el present anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, així com a aquells amb adreça desconeguda o insuficient per a practicar la notificació, que han resultat ser els següents:  
Ref. cadastral Titular   
POL. 20 / PARC. 334 Miguel Meseguer Giner  
POL. 20 / PARC. 330 José María Balaguer Franch  
POL. 20 / PARC. 113 Dolores Miguel Aguilella  
POL. 20 / PARC. 113 Juan Antonio Balaguer  
POL. 21 / PARC. 2 José Vila Zorita  
Castelló de la Plana, 7 de setembre de 2006.. Calviga, SA: Manuel Cruceta Esteve.
Diari Oficial de la Generalitat Valenciana


Sumari del DOGV 5380, del 03-11-2006 (2006/11602)

Informació pública del programa d'actuació aïllada de la unitat d'execució 2 del sector R-5.
--------------------------------------------------------------------------------------------

### Dades del document

Número de DOGV
:   5380

Data del DOGV
:   03-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/11494


Organisme emissor
:   Hogares Reales, SL

Tipus de document
:   Anunci

Informació pública del programa d'actuació aïllada de la unitat d'execució 2 del sector R-5. [2006/F11900]  
La mercantil Hogares Reales, SL, ha formulat un programa d'actuació aïllada de la unitat d'execució 2 del sector R-5 del Pla General de la Pobla de Vallbona, i ha depositat a l'ajuntament una còpia de l'esmentat projecte perquè conste en l'expedient.  
El que es fa públic, en aplicació del que establix l'article 258 del Decret 67/2006, de 12 de maig, pel qual s'aprova el Reglament d'Ordenació i Gestió Territorial Urbanística, perquè els titulars de dret afectats per l'esmentat projecte, puguen formular, en el termini d'un mes, a comptar de la publicació del present anunci en el Diari Oficial de la Generalitat, les al·legacions que tinga per convenient, així com procedir a la presentació d'altres alternatives tècniques. Finalitzat este s'obrirà un termini d'informació pública de 15 dies.  
El termini per a la presentació de proposicions juridicoeconòmiques, a qualsevol de les alternatives tècniques presentades serà de 10 dies comptats des de la finalització dels terminis anteriorment indicats.  
Tota la documentació, així com l'expedient administratiu, podrà ser consultada a les oficines municipals, els dies hàbils, en horari d'oficina.  
La Pobla de Vallbona, 5 d'octubre de 2006.. L'administradora d'Hogares Reales, SL: María Gloria García López.
Diari Oficial de la Generalitat Valenciana


Sumari del DOGV 5274, del 06-06-2006 (2006/6075)

Notificació a José Luis Castillo Collado de la sentència número 258/2006, dictada en les actuacions de juí ordinari número 494/2005.
------------------------------------------------------------------------------------------------------------------------------------

### Dades del document

Número de DOGV
:   5274

Data del DOGV
:   06-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6075


Organisme emissor
:   Jutjat de Primera Instància Número 1 de València

Tipus de document
:   Edicte

Notificació a José Luis Castillo Collado de la sentència número 258/2006, dictada en les actuacions de juí ordinari número 494/2005. [2006/S6075]  
Procediment: assumpte civil 000494/2005.  
Juí: juí ordinari . 000494/2005.  
Part demandant: María de la Paz Roca Castellano.  
Part demandada: José Luis Castillo Collado.  
En el juí referenciat, s'ha dictat la resolució que té l'encapçalament i la decisió següent:  
Sentència número 258/2006.  
València, 22 de febrer de 2006  
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist estes actuacions de juí ordinari número 494/2005, seguits a instància de María Paz Roca Castellano que ha estat representada pel procurador Antonio Blasco Alabadí i assistida jurídicament per la lletrada Sonia García Galiano contra José Luis Castillo Collado, en rebel·lia processal sobre reclamació de quantitat.  
Decisió: que amb l'estimació de la demanda interposada per María Paz Roca Castellano que ha estat representada pel procurador Antonio Blasco Alabadí contra José Luis Castillo Collado, condemne al demandat a pagar la quantitat de 10.411,60 euros, interesses legals i tot això amb expressa imposició de les costes a la part demandada.  
Contra la present resolució es pot interposar recurs d'apel·lació el coneixement del qual correspondrà a l'Audiència Provincial, i s'haurà de preparar davant este Jutjat en el termini de cinc dies següents de la notificació i s'haurà de citar la resolució apel·lada i manifestar la voluntat de recórrer amb expressió dels pronunciaments que impugna de conformitat amb el vigent article 457 de la Llei d'Enjudiciament Civil 1/2000, de 7 de gener.  
Així, esta és la meua sentència que pronuncie, mane i firme.  
En atenció al desconeixement de l'actual domicili o residència de la part demandada, per provisió de 9 de maig de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació de sentència.  
València, 9 de maig de 2006.. La secretària judicial: Milagros Burillo Orrico.
Diari Oficial de la Generalitat Valenciana


Sumari del DOGV 5320, del 08-08-2006 (2006/9502)

Adjudicació del contracte de l'obra «Camp de futbol de gespa artificial».
-------------------------------------------------------------------------

### Dades del document

Número de DOGV
:   5320

Data del DOGV
:   08-08-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/9502


Data del document
:   18-07-2006

Organisme emissor
:   Ajuntament de Carlet

Tipus de document
:   Resolució

Anàlisi jurídica

 Descriptors 

:   * Carlet
    * indústria de la construcció
    * instal·lació esportiva
    * licitació
    * contracte d'obres
    * adjudicació de contracte administratiu

Adjudicació del contracte de l'obra «Camp de futbol de gespa artificial». [2006/9502]  
L'Ajuntament de Carlet, en sessió celebrada per la Comissió de Govern de data 17 de juliol de 2006, adjudicà el contracte següent:  
Objecte del contracte: «Camp de futbol de gespa artificial».  
Tramitació: urgent.  
Procediment: obert.  
Forma: subhasta  
Licitació: publicat anunci en el DOGV 5292 de data 30.06.2006.  
Pressupost de licitació: 490.660,52 euros.  
Adjudicatari: Mondo Ibérica, SA.  
Import de l'adjudicació: 364.280,11 euros.  
Carlet, 18 de juliol de 2006.. L'alcaldessa: Mª. Ángeles Crespo Martínez.
Diari Oficial de la Generalitat Valenciana


Sumari del DOGV 5323, del 11-08-2006 (2006/9171)

RESOLUCIÓ de 28 de juny de 2006, del president de l'Institut Valencià d'Investigacions Agràries, per la qual s'aprova l'expedient de modificació de crèdit 004/06, sobre una generació de crèdit en els capítols I, II, IV i VI de pressupost de l'IVIA per a l'exercici 2006.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5323

Data del DOGV
:   11-08-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/9171


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 28 de juny de 2006, del president de l'Institut Valencià d'Investigacions Agràries, per la qual s'aprova l'expedient de modificació de crèdit 004/06, sobre una generació de crèdit en els capítols I, II, IV i VI de pressupost de l'IVIA per a l'exercici 2006. [2006/A9171]  
Vista la proposta elevada pel director de l'Institut Valencià d'Investigacions Agràries de 27 de juny de 2006.  
D'acord amb el que disposa l'article 69 del text refós de la Llei General Pressupostària, aplicable amb caràcter supletori, que atorga la competència en matèria de generacions de crèdit derivades d'aportacions de tercers de caràcter finalista als titulars dels departaments ministerials.   
En virtut del que disposa l'article 64 del text refós de la Llei d'Hisenda Pública de la Generalitat Valenciana, pel qual es substitueix la fiscalització prèvia pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.   
Fent ús de les atribucions que en confereix la Llei 4/1991 de la Generalitat Valenciana, de 13 de març, de creació com a entitat autònoma de l'Institut Valencià d'Investigacions Agràries, especificades en l'article vuitè del Decret 233/91, de 9 de desembre, del Consell de la Generalitat Valenciana, pel qual s'aprovava el Reglament de l'IVIA, i amb l'acord favorable del Consell Rector, resolc:  
Primer  
Autoritzar una generació de crèdit en les aplicacions pressupostàries i pels imports que a continuació es detallen:  
Aplicacio Import  
12.6.DI671340 222.711,66. euros   
12.19 43.164,64. euros  
4. 3.763,48. euros  
2. 2.231,00. euros  
Total 772.316,78. euros  
Les majors despeses es financen amb càrrec a les següents partides d'ingrès:  
Partida Import  
43973 G.V. Altres Àrees 49.159,12. euros  
70614 Àrea Agricultura, Pesca y Alim. 214.862,98. euros  
77262 Empreses Privades 47.690,91. euros  
73686 G.V. Altres Àrees 224.505,70. euros  
70052 Altres Àrees 73.996,37. euros  
70285 Àrea d'Educ. i Investigació 128.001,70. euros  
79641 Altres fons U.E. 34.100,00. euros  
 Total 772.316,78. euros  
València, 28 de juny de 2006.. El president de l'IVIA, conseller d'Agricultura, Pesca i Alimentació: Juan Cotino Ferrer.
Diari Oficial de la Generalitat Valenciana


Sumari del DOGV 5243, del 21-04-2006 (2006/4343)

Resolució de 10 d'abril de 2006, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: HT6-G81-50.86. Supressió del pas a nivell en el PK 3,928 de la línia de FGV Llíria . València, en l'encreuament amb la carretera VV-6106 de Benaguasil a l'Eliana. Terme municipal de Benaguasil. Expedient 2003/30.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5243

Data del DOGV
:   21-04-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/4343


Organisme emissor
:   Conselleria d'Infraestructures i Transport

Tipus de document
:   Resolució

Resolució de 10 d'abril de 2006, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: IY3-Q97-34.27. Supressió del pas a nivell en el PK 3,928 de la línia de FGV Llíria . València, en l'encreuament amb la carretera VV-6106 de Benaguasil a l'Eliana. Terme municipal de Benaguasil. Expedient 2003/30. [2006/X4343]  
Lloc: Ajuntament de Benaguasil  
Dia Hora  
08.05.06 De 09.00 a 14.00  
09.05.06 De 09.00 a 14.00  
Els interessats hauran d'assistir a l'acte proveïts del document nacional d'identitat i acreditar-ne la titularitat, si no ho han fet en una altra fase del procediment. Si opten per ser representats per altres persones, estes hauran d'acreditar-ne la representació, en la forma que estableix l'article 32 de la Llei 30/1992, de 26 de novembre.  
Es comunica que el present anunci es publica també als efectes que hi estableix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.  
València, 10 d'abril de 2006.. El conseller: José Ramón García Antón.
Diari Oficial de la Generalitat Valenciana


Sumari del DOGV 5280, del 14-06-2006 (2006/6304)

Informació pública de l'estudi de paisatge i estudi acústic com a documents complementaris i que s'adjunten al pla parcial del sector residencial Safareig de Cheste.
---------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6304


Organisme emissor
:   Ajuntament de Cheste

Tipus de document
:   Anunci

Informació pública de l'estudi de paisatge i estudi acústic com a documents complementaris i que s'adjunten al pla parcial del sector residencial Safareig de Cheste. [2006/M6304]  
L'Ajuntament en Ple, de 27 d'abril de 2006, va acordar procedir a l'exposició pública de l'estudi acústic i de l'estudi de paisatge en relació amb el pla parcial del sector residencial Safareig de Cheste.  
Durant el termini d'un mes, comptat des de la publicació del present anunci en el Diari Oficial de la Generalitat, qualsevol persona podrà comparéixer en l'Ajuntament de Cheste, situat a la plaça del Dr. Cajal, número 1, en horari d'atenció al públic, per a obtindre, al seu càrrec, còpia dels documents esmentats o sol·licitar-ne l'exhibició. Així mateix, qualsevol persona podrà presentar davant de l'Ajuntament les al·legacions que considere pertinents en relació amb els estudis esmentats.  
Cheste, 28 d'abril de 2006.. El secretari general: José L. Fayos Apesteguía.
Diari Oficial de la Generalitat Valenciana


Sumari del DOGV 5388, del 15-11-2006 (2006/12064)

Expedient número ATRD 154/06. Assistència tècnica, redacció i direcció d'obra relatives al centre docent CEE Nou núm. 1 a Castelló de la Plana.
-----------------------------------------------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/12265


Data del document
:   29-09-2006

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Resolució

Anàlisi jurídica

 Descriptors 

:   * indústria de la construcció
    * contracte de serveis
    * adjudicació de contracte administratiu

Expedient número ATRD 154/06. Assistència tècnica, redacció i direcció d'obra relatives al centre docent CEE Nou núm. 1 a Castelló de la Plana. [2006/F12628]  
1. Entitat adjudicadora  
a) Organisme: Construccions i Infraestructures Educatives de la Generalitat Valenciana, SA.   
b) Dependència que tramita l'expedient: CIEGSA.  
c) Número d'expedient: ATRD 154/06: CEE Nou núm. 1 a Castelló de la Plana.  
2. Objecte del contracte  
a) Tipus de contracte: assistència tècnica.  
b) Descripció de l'objecte: redacció del projecte bàsic i d'execució, redacció de projectes d'instal·lacions i estudi de seguretat i salut, direcció d'obra, direcció d'execució d'obra, direcció de projectes d'instal·lacions i coordinació de seguretat i salut relatius al centre docent esmentat.  
c) Diari oficial i data de publicació de l'anunci de licitació:  
Expedient: ATRD 154/06, 12 de maig de 2006, DOGV 5.257.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma d'adjudicació: concurs.  
4. Pressupost de licitació  
Expedient: ATRD 154/06. 282.428,51 euros.  
5. Adjudicació   
a) Data: 29 de setembre de 2006.  
b) Adjudicataris i pressupostos d'adjudicació:  
Expedient: ATRD 154/06.  
Centre docent: CEE Nou núm. 1.  
Adjudicatari: UTE Merí de la Maza-Núñez Calzado-Morales Rubio-López Zafra-Navarro Muñoa.  
Total adjudicació (IVA inclòs): 244.000 euros.  
València, 29 de setembre de 2006.. El conseller delegat de CIEGSA: Máximo Caturla Rubio.
Diari Oficial de la Generalitat Valenciana


Sumari del DOGV 5211, del 03-03-2006 (2006/2038)

Notificació a José Víctor de Jesús Macedo de la resolució dictada en el juí número 764/2005.
--------------------------------------------------------------------------------------------

### Dades del document

Número de DOGV
:   5211

Data del DOGV
:   03-03-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/2038


Organisme emissor
:   Jutjat de Primera Instància Número 24 de València

Tipus de document
:   Anunci

Notificació a José Víctor de Jesús Macedo de la resolució dictada en el juí número 764/2005. [2006/F2038]  
Procediment: assumpte civil 764/2005.  
Juí: liquidació del règim econòmic matrimonial 764/2005.  
Part demandant: María José Martínez Benlloch.  
Part demandada: José Víctor de Jesús Macedo.  
Ángel Olmeda Buendía, secretari del Jutjat de Primera Instància número 24 de València, faig saber:  
Que en el juí esmentat més amunt, s'ha dictat la resolució que té el text literal següent:  
«Part dispositiva: És procedent l'aprovació de l'inventari dels béns que integren la societat de guanys formada al seu dia per María José Martínez Benlloch i José Víctor de Jesús Macedo en els termes reflectits en el fonament de dret de la present resolució. No es fa cap pronunciament en matèria de costes.  
Notifiqueu la present resolució a les parts i realitzeu la publicació en el Diari Oficial de la Generalitat Valenciana, atesa la situació de parador desconegut del demandat. L'actora gaudirà del benefici de justícia gratuïta.  
Contra esta resolució es pot interposar un recurs d'apel·lació davant de l'Audiència Provincial, que s'haurà de preparar davant d'este jutjat en el termini de cinc dies a partir de l'endemà de la notificació.  
Així ho acorda, mana i firma Ana María Mayor Vañó, magistrada jutgessa del Jutjat de Primera Instància número 24 de València. En done fe.»  
A causa del desconeixement de l'actual domicili o residència de la part demandada, el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la interlocutòria de data 14 de febrer de 2006.  
València, 14 de febrer de 2006.. El secretari judicial: Ángel Olmeda Buendía.